Samarqand va Buxoroda Isroil kinosi kunlari o‘tkaziladi

Isroil elchixonasi va “O‘zbekkino” Milliy agentligi Samarqand va Buxoroda Isroil kinosi kunlarini o‘tkazadi. Bu haqda elchixona matbuot xizmati xabar bermoqda.

Samarqandda Isroil filmlari 20—23-noyabrda “Sharq yulduzi” kinoteatrida namoyish etiladi, Buxoroda esa Isroil kinosi kunlari 27—30-noyabrda “Buxoro” kinoteatrida bo‘lib o‘tadi.
Barcha seanslarga kirish bepul. Tomoshabinlar e’tiboriga “Muallim Irena” (Ha’morah Irena) va “Qabriston klubi” (Moadon beit hakvarot) hujjatli filmlari, “Sev va raqsga tush”, “Shlomi yulduzi” (Ha-Kochavim Shel Shlomi) hamda “Hajm ahamiyatga ega” (A Matter of Size) badiiy filmlari havola etiladi.